**Daugavpils pilsētas**

**12. pirmsskolas izglītības iestādes pašnovērtējuma ziņojums**

|  |  |
| --- | --- |
| Daugavpils, 2021. gada 24. septembrī |  |
| (vieta, datums) |  |

Publiskojamā daļa

SASKAŅOTS

Daugavpils pilsētas Izglītības pārvaldes vadītāja

(elektroniskais paraksts) M.Isupova

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2020./2021. mācību gads | Izglītojamo skaits, noslēdzot programmas apguvi vai noslēdzot 2020./2021. mācību gads |
| Nr. | Licencēšanas  datums |
| Pirmsskolas izglītības programma | 01011111 | 18. Novembra iela 197V, Daugavpils, LV-5417;  Muzeja iela 9, Daugavpils, LV-5401;  Malu iela 7, Daugavpils, LV-5401 | V-5681 | 16.10.2012 | 102 | 77 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 12 | Pedagoģiskais personāls nokomplektēts saskaņā ar amatu vienību sarakstu un tarifikāciju.  Pedagogi tarificēti uz 0,827 likmes.  Pirmsskolas izglītības mūzikas skolotāja tarificēta uz 0,75 likmes.  Pēc iestādes renovācijas tiks atvērta vēl viena grupa līdz ar to jāplāno pedagoģiskā personāla skaita palielināšana ar jauniem pedagoģiskiem kadriem. |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 0 | nav |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 2 | Logopēds (5-6 gadus veciem bērniem),  Pirmskolas iestāžu un skolu māsa. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

**Prioritāte**: Izglītības iestāde darbojas kā mācīšanās organizācija skolotāju līmenī

**Plānotie sasniedzamie rezultāti:**

Kvalitatīvi:

* skolotāji jūtas mācīšanās kopienas dalībnieki un izjūt līdzatbildību par kopējo organizācijas darbu;
* skolotāji ir apguvuši un pielieto vienotu profesionālo terminoloģiju;
* ir izveidota savstarpējās mācīšanās sistēma;
* vadītājs nodrošina nepārtrauktas mācību iespējas visam personālam; mācīšanās organizācijā tiek balstīta uz iestādes turpmākās attīstības vajadzībām un ir vērsta uz saskaņotu pedagoģisko darbību;

Kvantitatīvi:

* vismaz 2 reizes gadā skolotājiem ir radīta iespēja kopīgi analizēt datus par iestādes darbu;
* 85 % vēroto nodarbību laikā ir gūta pārliecība par skolotāju vienotu pieeju vērtēšanai;
* 100% skolotāju ir apmeklējuši nodarbības pie saviem kolēģiem ar mērķi apzināt un pārņemt labās prakses piemērus ;
* mācību gada laikā notika vismaz 4 skolotāju profesionālās diskusijas par nodarbību plānošanu (struktūru, norisi, atbilstību pilnveidotā mācību satura SR);

**Prioritāte:** Izglītības iestādē ir ieviesta jauna pašvērtēšanas kārtība. **Plānotie sasniedzamie rezultāti:**

Kvalitatīvi:

* pašvērtēšanā piedalās visas mērķgrupas (vecāki, izglītojamie, pedagogi, tehniskie darbinieki, dibinātāja pārstāvis);
* pašvērtēšanā tiek izvērtēta ikgadējo prioritāšu īstenošana, izglītības programmas kvalitātes mērķi un audzināšanas prioritāro darba virzienu ieviešana;

Kvantitatīvi:

* pašvērtēšanā ir izmantotas vismaz 3 kvalitātes vērtēšanas metodes, par kurām vienojas visi iesaistītie;
* ir bijušas 4 darba sanāksmes par pašvērtēšanu izglītības iestādē;
* par 75% pieaug visu gatavība iesaistīties pārmaiņu īstenošanā izglītības iestādē;

1. **Izglītības iestādes darbības pamatmērķi**
   1. Izglītības iestādes misija – Atbalstīt un palīdzēt bērnam gūt pieredzi par sevi, citiem, apkārtējo pasauli, lai veiksmīgi iekļautos dzīves mainīgajos apstākļos.
   2. Izglītības iestādes vīzija par izglītojamo – vispusīgi attīstīts bērns, kurš sekmīgi orientējas apkārtējā pasaulē, kritiski domā, risina problēmsituācijas, apzinās savas emocijas, intereses, ir motivēts mācīties un aug par savas valsts patriotu.
   3. Izglītības iestādes vērtības cilvēkcentrētā veidā – atbildība, darbs, cieņa, sadarbība;
   4. 2020./2021.mācību gada darba prioritātes (mērķi/uzdevumi) un sasniegtie rezultāti

**Prioritāte:**

Pilnveidot plānošanas sistēmu, pievēršot pastiprinātu uzmanību pedagogu, skolotāju palīgu, vecāku un speciālistu mijiedarbībai. Plānošana pēc iespējas notiek kopīgi.

**Sasniegtie rezultāti:**

Kvalitatīvi:

* vecāki sistemātiski ir informēti par mēneša tēmu un WhatsApp grupā iesūta savus priekšlikumus, idejas, materiālus tēmas realizācijai;
* vecāki katru mēnesi saņem atgriezenisko saiti (foto un video atskaites) par tēmas realizāciju;
* skolotāju palīgi piedalās ikdienas informācijas apmaiņa ar grupas pedagogiem, aktīvi iesaistās mācību procesā plānošanā, organizēšana un bērnu sasniedzamā rezultāta izvērtēšanā;
* pedagoģiskās padomes sēdē tika apspriests jautājums par pedagogu, skolotāju palīgu, speciālistu un vecāku mijiedarbību mācību procesa plānošanā pieredzi, problēmām un to risinājumu ceļiem.

Kvantitatīvi:

* -vecāku iesaistīšanās mācību procesā ir palielinājusies par 20%;
* -100% skolotāju palīgu ir saprotama mijiedarbības ar skolotājiem nepieciešamība;
* -1 pedagogs un 1 skolotāju palīgs piedalījās pedagogu profesionālās kompetences pilnveides programmā “Pirmsskolas skolotāju un skolotāju palīgu sadarbība, realizējot kopveseluma pieeju bērnu rakstura audzināšanā”, kuras ietvaros dalījās ar kolēģiem ar jaunu informāciju un tās izmantošanas iespējām;
* 5 grupu skolotāji pieredzes apmaiņai iestādes mērogā sagatavoja prezentācijas ”Roku rokā’’-„Pedagogu, skolotāju palīgu, speciālistu un vecāku mijiedarbība mācību procesa plānošanā”” (labās prakses piemēri).

**Prioritāte:**

Personības veidošanas atbalstam iesaistīties STOP 4-7 jeb "Kopā uz ceļa esam stiprāki" multimodālā (vienlaikus atsevišķās grupās strādā gan ar bērnu, gan vecākiem, gan skolotājiem) agrīnās intervences programmā bērniem ar uzvedības problēmām.

**Sasniegtie rezultāti:**

Kvalitatīvi:

* vecāki ir informēti par programmu „STOP 4-7” un iespēju piedalīties;
* grupas pedagogi ir informēti par programmu „STOP 4-7” un atbalsta rīcību programmas dalībniekam;

Kvantitatīvi:

* programmā ir iesaistīti 25% pedagogu no iestādes;
* 1 pedagogs ir pilnībā apguvis apmācības kursu un nokārtojis testa pārbaudi;
* ir noslēgts līgums ar 1 pedagogu un viņš uzsāk praktiskas nodarbības ar bērniem un vecākiem;
* 1 ģimene pieteicās dalībai programmā;

1. **Kritēriju izvērtējums** 
   1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| * Vadītāja pārzina personāla vadības procesa norisi, mērķtiecīgi un efektīvi nodrošina tās darba kvalitāti mainīgu apstākļu situācijās. * Iestādes renovācijas procesā vadītāja īsteno efektīvu finanšu un materiāltehnisko resursu pārvaldību. | * Izstrādāt iestādes attīstības plānu 2021.-2024.gadam, vadoties pēc Izglītības attīstības pamatnostādnēm 2021.-2027.gadam un nodrošinātu iestādes mērķu saskaņotību ar valsts attīstības stratēģiju izglītībā. * Iesaistīt dažādas mērķgrupas iestādes darba pašnovērtēšanas un attīstības plānošanas procesā un nodrošināt tā sistemātiskumu. * Piesaistīt dažādu mērķgrupu darbiniekus vadības komandā konkrētu mērķu un sasniedzamo rezultātu sasniegšanai. |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītājai piemīt prasme pieņemt un respektēt citu viedokli, uzņemties atbildību, kā arī nepieciešamības gadījumos pieņemt nepopulārus lēmumus, ievērojot demokrātiskās pārvaldības principus. | * Iesaistīt visas mērķgrupas iestādes vērtību definēšanā un kopīgā darba rezultātā atzīt par pieņemamām tās visām mērķgrupām. * Palielināt argumentēta darba kvalitātes vērtejuma un emocionāla atbalsta saņemšanas biežumu, lai paaugstinātu pedagogu labbūtības līmeni. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| * Pedagogiem sistemātiski tiek sniegts atbalsts zināšanu pilnveidē par kompetenču pieejas īstenošanu izglītības procesā, ņemot vērā pedagogu individuālās profesionālās vajadzības. * Iestādes efektīvas darbības nodrošināšanai tiek uzklausīts un ņemts vērā vecāku un iestādes padomes viedoklis un priekšlikumi. | * Nodrošināt aktīvu sadarbību ar iestādes padomi, lai paaugstinātu iestādes mērķu sasniegšanas efektivitāti un veicinātu lēmumu pieņemšanas demokrātiskumu. * Izveidot sekmīgu sadarbības sistēmu, kas ļauj iesaistīties visiem vecākiem iestādes darbībā audzināšanas un mācību procesa efektivitātes paaugstināšanai. * Nodrošināt savstarpēju mācīšanos un komanddarbu, kas ļaus apkopot un uzkrāt zināšanas un mācīšanās pieredzi iestādes darbinieku efektīvai darbībai un savstarpējai pieredzes apmaiņai. * Izveidot sistēmu, ar kuras palīdzību izvērtēt sasniegto un atšķirību starp plānotajiem un esošajiem sasniegumiem. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
|  | * Nodrošināt visu pedagogu iesaisti profesionālās darbības kvalitātes pakāpes iegūšanā, lai veicinātu pedagoga patstāvīgu profesionālo kompetenču pilnveidi un profesionālās karjeras izaugsmes iespējas, palielinot pedagoga atbildību par mācību un * audzināšanas darba rezultātiem. * Atbalstīt pedagogus, sistemātiski plānot un īstenot savu profesionālo izaugsmi (meklēt papildus resursus, atbalstu un izziņas materiālus), lai turpinātu pilnveidoties un ieviestu gūto pieredzi savā darbībā. |
| Pedagogu profesionālās darbības kapacitātes palielināšanai ir izstrādāts pedagogu profesionālās darbības pilnveides plāns, ņemot vērā katra pedagoga individuālās profesionālās vajadzības un atbilstoši iestādes gada prioritātēm. |

1. **Informācija par lielākajiem īstenotajiem projektiem par 2020./2021.māc.g.**

Nav

1. **Informācija par institūcijām, ar kurām noslēgti sadarbības līgumi**

Nav

1. **Audzināšanas darba prioritātes trim gadiem un to ieviešana**
   1. Audzināšanas darba prioritātes:

* Izglītojamo būtiskāko tikumu (atbildība, centība, godīgums, laipnība, līdzcietība, savaldība, taisnīgums) izkopšana;
* Drošības un veselīga dzīvesveida izpratnes veidošana un pielietošana ikdienā;
* Izpratnes par piederību Latvijas valstij veidošana, cieņas pret valsts nacionālajām vērtībām audzināšana;
* Bērna personības attīstības sekmēšana, ievērojot bērna vajadzības, intereses, spējas, pieredzi, mērķtiecīgi attīstot domāšanas prasmes, radošumu un pašizpausmi;
* Iestādes darbinieku un bērnu vecāku sadarbība audzināšanas jomā.

Šobrīd top jauns plāns nākamajiem 3 gadiem.

* 1. Galvenie secinājumi pēc mācību gada izvērtēšanas:

Ikdienā bērniem veiksmīgi tiek piedāvātas dažādas situācijas un aktivitātes, kas veicina bērnu izpratni par vērtībām. Bet tikumu iegūšanas process un tikumu nostiprināšana bērnu identitātē prasa to personisko atpazīšanu un sociālo atzīšanu (bērna tikumu atpazīšanu viņu rīcībā un pozitīvas atgriezeniskās saites saņemšanu). Līdz ar to nepieciešama aktīvāka visu mērķgrupu iesaiste sociālās atzīšanas jomā un tikumu atpazīšana, konkrēta bērna rīcībā. Ir nepieciešams nodrošināt procesa individualizāciju.